“फील” पवित्र कुरआन का 105वां सूरा है। यह सूरा मक्के में नाज़िल हुआ था और इसमें पांच आयते हैं। सूरे फील एक महत्वपूर्ण इतिहासिक घटना की ओर संकेत करता है। उस चकित कर देने वाली इतिहासिक घटना में महान ईश्वर ने ख़ानये काबा को अबरहा और हाथियों की उस सेना से बचाया है। अबरहा और उसकी सेना ख़ानये काबा को ध्वस्त करने के लिए गये थे। इस घटना को याद दिलाना घमंडी व हठधर्मी काफिरों को एक चेतावनी है कि वे जान लें कि महान ईश्वर की शक्ति के मुकाबले में वे कुछ भी नहीं हैं। सूरे फील की आयतों का अनुवाद इस प्रकार है क्या तुमने नहीं देखा कि तुम्हारे पालनहार ने हाथी सवारों के साथ क्या किया? क्या उनके षडयंत्रों पर पानी नहीं फेर दिया? और उनके सिरों पर पक्षियों को दल- दल में भेजा ताकि उन पर कंकरिया गिरा दें तो उन्होंने उन सबको चबाये भूसे की तरह बना दिया।“